Qqaren-d yella yiwen n uxxam n zik-nni, deg-s tamɣart d mmi-s d teslit-is. Tamɣart-nni d teslit-is am umcic d uɣerda neɣ, ugar, am temɣart d teslit. Deg Tmurt n Leqbayel n zik-nni: a wufan tamezwarut d Lalla, tislit-is d taklit kan. Dɣa ulac d acu ur d as-tesbub temɣart i teslit-is d ihwah, akken kan ad as-yebru mmi-s. Yal tameddit n wass, ad d-tcellef leɛǧeb, ad as-d-teḥku i mmi-s ayen tga d wayen ur teggi, ayen d-tenna d wayen ur d-tenni.